Návrh

**VYHLÁŠKA**

**Úradu vlády Slovenskej republiky**

z ... 2023,

**ktorou sa ustanovujú podrobnosti o centrálnom informačnom systéme štátnej služby**

Úrad vlády Slovenskej republiky (ďalej len „úrad vlády“) podľa § 27 zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon“) ustanovuje:

§ 1

**Predmet úpravy**

Táto vyhláška ustanovuje podrobnosti o

1. verejnom portáli, používateľskom účte a osobnom profile,
2. moduloch interného portálu,
3. rozsahu údajov poskytovaných do centrálneho informačného systému štátnej služby (ďalej len „centrálny informačný systém“),
4. rozsahu údajov poskytovaných z centrálneho informačného systému a oprávnených subjektoch, ktorým môžu byť tieto údaje poskytované,
5. vzájomných právnych vzťahoch spoločných prevádzkovateľov centrálneho informačného systému na účely spracúvania osobných údajov.

**Verejný portál**

§ 2

(1) Verejný portál je dostupný cez webové rozhranie; prístup k časti služieb a informácií je podmienený registráciou a prihlásením sa na verejnom portáli.

(2) Na verejnom portáli môžu byť zverejnené najmä vyhlásené výberové konania, výstupy pre verejnosť a vzdelávacie aktivity ponúkané štátnym zamestnancom.

§ 3

**Používateľský účet a osobný profil**

(1) Používateľský účet vrátane osobného profilu sa vytvorí fyzickej osobe po jej registrácii a prihlásení sa na verejnom portáli.

(2) Používateľský účet môže štátnemu zamestnancovi zriadiť aj jeho služobný úrad prostredníctvom modulu štátnych zamestnancov. Používateľský účet môže bývalému štátnemu zamestnancovi zriadiť aj jeho bývalý služobný úrad prostredníctvom modulu štátnych zamestnancov. Používateľský účet zriadený spôsobom podľa prvej a druhej vety je potrebné štátnym zamestnancom alebo bývalým štátnym zamestnancom aktivovať.

(3) Používateľský účet vrátane jeho údajov spravuje fyzická osoba, ktorej daný používateľský účet patrí (ďalej len „používateľ“); prístup k používateľskému účtu má len dotknutý používateľ.

(4) Používateľský účet obsahuje najmä:

1. prehľad služieb dostupných vo vzťahu k výberovým konaniam, registru bývalých štátnych zamestnancov, registru absolventov a registru žiadostí o prijatie na štátnozamestnanecké miesto (ďalej len „register žiadostí o prijatie“); rozsah zobrazovaných služieb závisí od postavenia prihláseného používateľa v zmysle zákona,
2. osobný profil,
3. nastavenia účtu.

(5) Ak dôjde k zrušeniu používateľského účtu, nie je tým dotknutá evidencia používateľa v niektorom z modulov podľa § 25 ods. 5 zákona.

(6) Za účelom registrácie a vytvorenia používateľského účtu vrátane osobného profilu môže používateľ poskytovať do verejného portálu údaje podľa prílohy č. 1.

§ 4

(1) Ak je to potrebné, tak sa údaje poskytnuté do používateľského účtu vrátane do osobného profilu, stiahnu do žiadostí, ktoré po prihlásení sa na verejnom portáli používateľ podáva v elektronickej podobe prostredníctvom verejného portálu.

(2) Ak je používateľ evidovaný v registri bývalých štátnych zamestnancov, stiahnu sa automaticky do daného registra údaje z jeho osobného profilu; ak si používateľ aktualizuje údaje v osobnom profile dôjde k ich aktualizácii aj v registri bývalých štátnych zamestnancov.

(3) Ak je používateľ evidovaný v registri absolventov, stiahnu sa automaticky do daného registra údaje z jeho osobného profilu; ak si používateľ aktualizuje údaje v osobnom profile dôjde k ich aktualizácii aj v registri absolventov.

**Moduly interného portálu**

§ 5

**Modul služobných úradov**

(1) Modul služobných úradov obsahuje najmä:

1. zoznam služobných úradov,
2. zoznam kontaktných osôb služobných úradov,
3. zoznam kontaktných osôb služobného úradu,
4. zoznam pracovísk služobného úradu,
5. rôzne formy zobrazenia organizačnej štruktúry služobného úradu,
6. zoznam plánovaných miest služobného úradu,
7. zoznam plánovaných miest na presun z iného služobného úradu,
8. zoznam platových tried a zoznam platových taríf platný pre všetky služobné úrady okrem služobných úradov podľa § 53 ods. 2 zákona,
9. zoznam platových tried a zoznam platových taríf platný pre služobný úrad podľa § 53
ods. 2 zákona,
10. zoznam limitov počtu zamestnancov a naplánovaný počet miest.

(2) Služobný úrad poskytuje údaje do modulu služobných úradov podľa prílohy č. 2 prvého až tretieho bodu a šiesteho až štrnásteho bodu; služobný úrad s charakteristikou platových tried podľa osobitného predpisu poskytuje údaje aj podľa prílohy č. 2 štvrtého a piateho bodu. Úrad vlády poskytuje údaje do modulu služobných úradov podľa prílohy č. 2 pätnásteho až dvadsiateho bodu.

§ 6

**Modul obsadzovania miest**

(1) Register výberových konaní obsahuje najmä:

1. zoznam výberových konaní,
2. zoznam prihlásených uchádzačov,
3. zoznam termínov uskutočnenia výberového konania,
4. zoznam odoslaných písomností.

(2) Služobný úrad poskytuje do registra výberových konaní údaje podľa prílohy č. 3 prvého bodu a tretieho až dvanásteho bodu; to sa nevzťahuje na služobný úrad, ktorým je Generálna prokuratúra Slovenskej republiky (ďalej len „generálna prokuratúra“), krajská prokuratúra, Kancelária Najvyššieho súdu Slovenskej republiky, Kancelária Najvyššieho správneho súdu Slovenskej republiky, Špecializovaný trestný súd, krajský súd, okresný súd a Ministerstvo zahraničných vecí a európskych záležitostí Slovenskej republiky (ďalej len „ministerstvo zahraničných vecí“), ak ide o údaje týkajúce sa zastupiteľských úradov. Do registra výberových konaní môže poskytovať údaje aj uchádzač o štátnu službu podľa prílohy č. 3 druhého bodu.

(3) Register žiadostí o prijatie obsahuje zoznam žiadostí o prijatie na obsadzované štátnozamestnanecké miesto (ďalej len „žiadosť o prijatie“).

(4) Služobný úrad môže poskytovať údaje do registra žiadostí o prijatie podľa prílohy č. 3 štrnásteho bodu. Do registra žiadostí o prijatie môže poskytovať údaje aj občan, ktorý sa uchádza o prijatie do štátnej služby a štátny zamestnanec v rozsahu podľa prílohy č. 3 trinásteho bodu.

(5) Register žiadostí o výpis z registra trestov a žiadostí o odpis registra trestov (ďalej len „register žiadostí o overenie bezúhonnosti) obsahuje najmä zoznam žiadostí o výpis z registra trestov a žiadostí o odpis registra trestov.

(6) Služobný úrad poskytuje údaje do registra žiadostí o overenie bezúhonnosti podľa prílohy č. 3 pätnásteho bodu; to sa nevzťahuje na služobný úrad, ktorým je generálna prokuratúra a krajská prokuratúra.

§ 7

**Modul kvalifikovaných uchádzačov**

(1) Register bývalých štátnych zamestnancov obsahuje zoznam bývalých štátnych zamestnancov, ktorí spĺňajú zákonné podmienky evidencie.

(2) Služobný úrad môže poskytovať údaje do registra bývalých štátnych zamestnancov podľa prílohy č. 4 štvrtého až šiesteho bodu; to sa nevzťahuje na služobný úrad, ktorým je ministerstvo zahraničných vecí, ak ide o údaje týkajúce sa zastupiteľských úradov. Bývalý štátny zamestnanec poskytuje do registra bývalých štátnych zamestnancov údaje podľa prílohy č. 4 prvého až tretieho bodu.

(3) Register absolventov obsahuje zoznam absolventov, ktorí spĺňajú zákonné podmienky evidencie.

(4) Absolvent poskytuje do registra absolventov údaje podľa prílohy č. 4 siedmeho bodu.

§ 8

**Modul štátnych zamestnancov**

(1) Modul štátnych zamestnancov obsahuje najmä:

1. zoznam štátnych zamestnancov služobného úradu,
2. zoznam bývalých štátnych zamestnancov služobného úradu, ktorých je po splnení zákonných podmienok možné zaradiť do registra bývalých štátnych zamestnancov.

(2) Služobný úrad poskytuje údaje do modulu štátnych zamestnancov podľa prílohy č. 5 druhého a tretieho bodu.

(3) Úrad vlády poskytuje údaje do modulu štátnych zamestnancov podľa prílohy č. 5 prvého bodu.

§ 9

**Modul vzdelávania**

(1) Modul vzdelávania obsahuje najmä:

1. zoznam vzdelávacích aktivít služobného úradu,
2. zoznam lektorov služobného úradu,
3. zoznam všetkých vzdelávacích aktivít, ktoré sú ponúkané služobnému úradu,
4. zoznam kontaktných osôb pre vzdelávanie zo služobných úradov,
5. nástroje na tvorbu, zasielanie a vyhodnocovanie rôznych typov dotazníkov.

(2) Služobný úrad môže poskytovať údaje do modulu vzdelávania podľa prílohy č. 6.

§ 10

**Modul služobných preukazov**

(1) Modul služobných preukazov obsahuje najmä:

1. zoznam služobných preukazov v rôznych stavoch,
2. zoznam služobných preukazov na deaktivovanie,
3. zoznam požiadaviek na vydanie mandátneho certifikátu,
4. zoznam žiadostí o vydanie mandátneho certifikátu,
5. zoznam žiadostí o zrušenie mandátneho certifikátu.

(2) Služobný úrad môže poskytovať údaje do modulu služobných preukazov podľa prílohy
č. 7.

§ 11

**Modul analýz a poskytovania údajov**

(1) Modul analýz a poskytovania údajov (ďalej len „analytický modul“) tvorí najmä

1. dátový sklad,
2. analytické nástroje na spracúvanie údajov a tvorbu výstupov,
3. nástroje na sprístupňovanie výstupov oprávneným subjektom na internom portáli a verejnom portáli,
4. nástroje na tvorbu, zasielanie a vyhodnocovanie rôznych typov dotazníkov.

(2) Dátový sklad je tvorený automatizovane kópiou číselníkov, kmeňových údajov a referenčných údajov evidovaných v moduloch uvedených v § 25 ods. 5 zákona. Dátový sklad môže obsahovať aj údaje získané z iných zdrojov.

(3) Služobný úrad môže poskytovať údaje do analytického modulu, ak využíva nástroje podľa odseku 1 písm. d).

§ 12

**Rozsah údajov poskytovaných z centrálneho informačného systému a**

**rozsah oprávnených subjektov**

(1) Z centrálneho informačného systému sa môžu poskytovať služobným úradom, orgánom verejnej moci a fyzickým osobám a právnickým osobám, ak im bola zverená pôsobnosť v oblasti verejnej správy podľa osobitných predpisov, ako aj iným členským štátom Európskej únie alebo tretím štátom, ak tak ustanovuje medzinárodná zmluva, ktorou je Slovenská republika viazaná, v elektronickej podobe, automatizovaným spôsobom, bezodplatne a v rozsahu plnenia úloh podľa zákona alebo podľa osobitného predpisu údaje služobného úradu alebo služobných úradov o

1. organizačnom útvare alebo organizačných útvaroch; údaje sa poskytujú bez údajov štátneho zamestnanca,
2. štátnozamestnaneckom mieste alebo štátnozamestnaneckých miestach; údaje sa poskytujú v rozsahu údajov opisu štátnozamestnaneckého miesta a bez údajov štátneho zamestnanca,
3. výberovom konaní alebo výberových konaniach v rozsahu údajov zverejňovaných na verejnom portáli.

(2) Z centrálneho informačného systému sa môžu poskytovať služobným úradom v elektronickej podobe, automatizovaným spôsobom, bezodplatne a v rozsahu plnenia úloh podľa zákona alebo podľa osobitného predpisu údaje o vzdelávacej aktivite alebo vzdelávacích aktivitách evidovaných v module vzdelávania.

§ 13

**Vzájomné právne vzťahy prevádzkovateľov centrálneho informačného systému na účely spracúvania osobných údajov**

Predmetom § 13 bude úprava právnych vzťahov medzi úradom vlády a služobnými úradmi s prístupom do centrálneho informačného systému, ktoré vyplývajú z postavenia úradu vlády a dotknutých služobných úradov ako spoločných prevádzkovateľov podľa osobitného predpisu na účely spracúvaniu osobných údajov v centrálnom informačnom systéme.

§ 14

**Prechodné ustanovenia k úpravám účinným od 1. septembra 2023**

Služobný úrad môže poskytovať údaje do modulu služobných úradov a do modulu štátnych zamestnancov od 1. septembra 2023. Služobný úrad je povinný poskytovať údaje do modulu služobných úradov a do modulu štátnych zamestnancov od 1. júla 2024. Na úrad vlády sa primerane vzťahuje ustanovenie prvej a druhej vety.

§ 15

**Zrušovacie ustanovenie**

Zrušuje sa vyhláška Úradu vlády Slovenskej republiky č. 128/2017 Z. z., ktorou sa ustanovujú podrobnosti o rozsahu údajov poskytovaných do registra výberových konaní, do registra úspešných absolventov a do registra nadbytočných štátnych zamestnancov v znení vyhlášky
č. 506/2019 Z. z.

§ 16

**Účinnosť**

Táto vyhláška nadobúda účinnosť 1. septembra 2023.

**Július Jakab**

vedúci Úradu vlády Slovenskej republiky

**Príloha č. 1**

**k vyhláške č. .../2023 Z. z.**

**ÚDAJE POSKYTOVANÉ ZA ÚČELOM**

**REGISTRÁCIE A VYTVORENIA POUŽÍVATEĽSKÉHO ÚČTU VRÁTANE OSOBNÉHO PROFILU**

1. Pri registrácii vyplnením formulára
2. kontaktné údaje v rozsahu telefónne číslo a e-mailová adresa,
3. registračné údaje v rozsahu meno, priezvisko, typ identifikátora, identifikátor, dátum narodenia a pohlavie,
4. prihlasovacie heslo používateľa.
5. Pri registrácii s elektronickým občianskym preukazom
6. údaje podľa prvého bodu písm. a),
7. údaje podľa prvého bodu písm. b) stiahnuté z elektronického občianskeho preukazu,
8. prihlasovacie heslo, ak sa chce používateľ prihlasovať do používateľského účtu aj bez použitia elektronického občianskeho preukazu.
9. Do osobného profilu
10. údaje v rozsahu podľa prvého bodu písm. a) a b) stiahnuté z údajov používateľského účtu,
11. titul pred menom a titul za menom,
12. občianstvo,
13. korešpondenčnú adresu,
14. vzdelanie v rozsahu stupeň vzdelania, názov školy, fakulty a katedry alebo ústavu, študijný odbor, získaný titul, obdobie štúdia,
15. pracovné skúsenosti v rozsahu názov organizácie alebo spoločnosti, pozícia, pracovná oblasť, popis činností, obdobie vykonávania práce,
16. jazykové znalosti v rozsahu názov jazyka a úroveň jeho ovládania,
17. počítačové znalosti v rozsahu názov počítačovej znalosti a úroveň jej ovládania,
18. schopnosti a osobnostné vlastnosti,
19. získané licencie a certifikáty v rozsahu názov licencie alebo certifikátu, dátum vystavenia licencie alebo certifikátu, názov organizácie, ktorá licenciu alebo certifikát vydala, údaj, či má dátum exspirácie a dátum exspirácie,
20. typ vodičského oprávnenia,
21. iný údaj nevyhnutný na dosiahnutie účelu uvedeného v zákone.

**Príloha č. 2**

**k vyhláške č. .../2023 Z. z.**

**ÚDAJE POSKYTOVANÉ DO MODULU SLUŽOBNÝCH ÚRADOV**

1. Do žiadosti o založenie služobného úradu podávanej v elektronickej podobe prostredníctvom interného portálu
2. názov služobného úradu,
3. identifikačné číslo organizácie,
4. dátum vzniku služobného úradu,
5. typ služobného úradu,
6. zaužívanú skratku služobného úradu,
7. názov nadriadeného služobného úradu,
8. údaj, či je služobný úrad správcom rozpočtovej kapitoly,
9. údaj, kto je správcom rozpočtovej kapitoly, ak ním nie je služobný úrad,
10. údaj, či sú charakteristiky platových tried upravené osobitným predpisom; v kladnom prípade aj názov osobitného predpisu,
11. údaj, či služobný úrad nemá ani jedno štátnozamestnanecké miesto,
12. adresu webového sídla služobného úradu,
13. názov štatutárneho orgánu služobného úradu,
14. údaje kontaktnej osoby v rozsahu meno, priezvisko, e-mail a telefónne číslo,
15. údaje v dokumentoch pripojených k žiadosti,
16. iný údaj nevyhnutný na dosiahnutie účelu uvedeného v zákone.
17. O pracovisku služobného úradu
18. názov a adresa,
19. dátum platnosti,
20. doplňujúce informácie,
21. dátum zrušenia,
22. iný údaj nevyhnutný na dosiahnutie účelu uvedeného v zákone.
23. O kontaktnej osobe za služobný úrad
24. kód zamestnanca (osobné číslo),
25. identifikačné údaje v rozsahu meno, priezvisko, titul pred menom a titul za menom,
26. pozícia,
27. pracovisko služobného úradu,
28. kontaktné údaje v rozsahu telefónne číslo, mobilné číslo a e-mailová adresa,
29. oblasť prístupu v centrálnom informačnom systéme,
30. iný údaj nevyhnutný na dosiahnutie účelu uvedeného v zákone.
31. Do nastavenia platových tried pre služobný úrad s charakteristikou platových tried podľa osobitného predpisu
32. platovú triedu,
33. funkciu,
34. dátum platnosti,
35. vzdelanie,
36. najnáročnejšie činnosti.
37. Do nastavenia platových taríf pre služobný úrad s charakteristikou platových tried podľa osobitného predpisu
38. dátum platnosti,
39. platovú tarifu pre zodpovedajúcu platovú triedu.
40. O organizačnom útvare
41. názov,
42. typ,
43. skratku,
44. kód,
45. zaradenie v organizačnej štruktúre,
46. špecifické postavenie; v kladom prípade aj názov osobitného predpisu z ktorého vyplýva dané postavenie,
47. dátum platnosti,
48. údaje k presunu organizačného útvaru do iného služobného úradu v rozsahu názov iného služobného úradu, dôvod a dátum presunu,
49. údaje k zrušeniu organizačného útvaru v rozsahu dôvod a dátum zrušenia a popis dôvodu zrušenia.
50. O plánovanom mieste nezačlenenom do organizačného útvaru
51. údaje podľa ôsmeho bodu, ak ide o štátnozamestnanecké miesto s opisom štátnozamestnaneckého miesta,
52. údaje podľa deviateho bodu, ak ide o štátnozamestnanecké miesto bez opisu štátnozamestnaneckého miesta,
53. údaje podľa desiateho bodu, ak ide o iné miesto podľa osobitného predpisu,
54. O štátnozamestnaneckom mieste s opisom štátnozamestnaneckého miesta
55. funkciu,
56. druh štátnej služby štátnozamestnaneckého miesta,
57. typ dočasnej štátnej služby štátnozamestnaneckého miesta,
58. názov miesta,
59. osobitné označenie pozície štátneho zamestnanca,
60. údaj, či ide o miesto vedúceho štátneho zamestnanca,
61. označenie miesta vedúceho štátneho zamestnanca,
62. kód miesta,
63. zaradenie miesta v organizačnej štruktúre,
64. odbor štátnej služby,
65. kódové určenie a názvoslovné pomenovanie (SK ISCO),
66. pracovisko služobného úradu,
67. adresu pravidelného miesta výkonu štátnej služby,
68. údaj, či ide o miesto
	1. mimoriadnej významnosti,
	2. odborníka ústavného činiteľa,
	3. odborníka dočasne potrebného na plnenie úloh štátnej služby,
	4. vhodné pre absolventa; v kladom prípade aj dátum určenia,
	5. štátneho zamestnanca vo verejnej funkcii,
	6. spolufinancované z finančných prostriedkov Európskej únie; v kladnom prípade aj typ alebo názov projektu,
69. dátum platnosti,
70. najnáročnejšie činnosti,
71. bližšie určené najnáročnejšie činnosti,
72. ďalšie činnosti,
73. bližšie určené ďalšie činnosti,
74. ostatné činnosti,
75. predpoklady podľa § 38 ods. 1 zákona,
76. požiadavky podľa § 38 ods. 2 zákona,
77. požadované schopnosti a osobnostné vlastnosti,
78. údaj, či sa bezúhonnosť preukazuje odpisom registra trestov,
79. údaj, či môže na danom mieste vykonávať štátnu službu len občan Slovenskej republiky,
80. údaj, či sa vyžaduje oprávnenie na oboznamovanie sa s utajovanými skutočnosťami; v kladnom prípade aj stupeň utajenia,
81. údaje súvisiace s obsadenosťou štátnozamestnaneckého miesta v rozsahu
	1. meno a priezvisko štátneho zamestnanca,
	2. druh štátnej služby dotknutého štátneho zamestnanca; ak je v dočasnej štátnej službe aj typ dočasnej štátnej služby,
	3. spôsob obsadenia štátnozamestnaneckého miesta,
	4. údaj, či ide o prijatie, trvalé preloženie alebo dočasné preloženie na miesto,
	5. dátum prijatia, trvalého preloženia alebo dočasného preloženia na miesto; v prípade dočasného preloženia na miesto aj údaj, či ide o dočasné preloženie so súhlasom alebo bez súhlasu štátneho zamestnanca,

ab) údaje k presunu štátnozamestnaneckého miesta do iného služobného úradu v rozsahu názov iného služobného úradu, dôvod a dátum presunu,

ac) údaje k zrušeniu štátnozamestnanecké miesta v rozsahu dôvod zrušenia, popis dôvodu zrušenia a dátum zrušenia,

ad) iný údaj nevyhnutný na dosiahnutie účelu uvedeného v zákone.

1. O štátnozamestnaneckom mieste bez opisu štátnozamestnaneckého miesta
2. označenie alebo názov funkcie podľa zákona alebo podľa osobitného predpisu,
3. druh štátnej služby štátnozamestnaneckého miesta,
4. typ dočasnej štátnej služby štátnozamestnaneckého miesta,
5. údaj, či ide o miesto vedúceho štátneho zamestnanca,
6. označenie miesta vedúceho štátneho zamestnanca,
7. kód miesta,
8. zaradenie miesta v organizačnej štruktúre,
9. odbor štátnej služby,
10. kódové určenie a názvoslovné pomenovanie (SK ISCO),
11. pracovisko služobného úradu,
12. údaj, či ide o miesto
	1. mimoriadnej významnosti,
	2. štátneho zamestnanca vo verejnej funkcii,
13. názov právneho predpisu podľa ktorého je odmeňovaný štátny zamestnanec,
14. dátum platnosti,
15. údaje súvisiace s obsadenosťou štátnozamestnaneckého miesta v rozsahu
	1. meno a priezvisko štátneho zamestnanca,
	2. druh štátnej služby dotknutého štátneho zamestnanca; ak je v dočasnej štátnej službe aj typ dočasnej štátnej služby,
	3. spôsob obsadenia štátnozamestnaneckého miesta,
	4. údaj, či ide o prijatie, trvalé preloženie alebo dočasné preloženie na miesto,
	5. dátum priradenia, trvalého preloženia alebo dočasného preloženia na miesto; v prípade dočasného preloženia na miesto aj údaj, či ide o dočasné preloženie so súhlasom alebo bez súhlasu štátneho zamestnanca,
16. údaje k presunu štátnozamestnaneckého miesta do iného služobného úradu v rozsahu názov iného služobného úradu, dôvod a dátum presunu,
17. údaje k zrušeniu štátnozamestnanecké miesta v rozsahu dôvod zrušenia, popis dôvodu zrušenia a dátum zrušenia,
18. iný údaj nevyhnutný na dosiahnutie účelu uvedeného v zákone.
19. O inom mieste podľa osobitného predpisu
20. údaj, či je miesto obsadené,
21. názov osobitného predpisu, ktorý sa vzťahuje na dané miesto; ak ide o miesto pri výkone práce vo verejnom záujme aj údaj, či sú vykonávané pracovné činnosti s prevahou duševnej práce alebo s prevahou fyzickej práce,
22. názov miesta,
23. údaj, či ide o miesto vedúceho zamestnanca,
24. označenie miesta vedúceho zamestnanca,
25. kód miesta,
26. zaradenie miesta v organizačnej štruktúre,
27. pracovisko služobného úradu,
28. dátum platnosti,
29. údaje k presunu miesta do iného služobného úradu v rozsahu názov iného služobného úradu, dôvod a dátum presunu,
30. údaje k zrušeniu miesta v rozsahu dôvod zrušenia, popis dôvodu zrušenia a dátum zrušenia.
31. Do žiadosti o zmenu základných údajov služobného úradu podávanej v elektronickej podobe prostredníctvom interného portálu
32. požadovaný dátum zmeny,
33. popis požadovanej zmeny,
34. údaje kontaktnej osoby v rozsahu meno, priezvisko, telefónne číslo a e-mailová adresa,
35. údaje v dokumentoch pripojených k žiadosti.
36. Do žiadosti o zmenu údajov organizačnej štruktúry služobného úradu podávanej v elektronickej podobe prostredníctvom interného portálu
37. požadovaný dátum zmeny,
38. typ zmeny,
39. dôležitosť,
40. popis a dôvod požadovanej zmeny,
41. údaje kontaktnej osoby v rozsahu meno, priezvisko, telefónne číslo a e-mailová adresa,
42. údaje v dokumentoch pripojených k žiadosti.
43. Do žiadosti o zrušenie služobného úradu podávanej v elektronickej podobe prostredníctvom interného portálu
44. popis dôvodu zrušenia,
45. dátum zrušenia,
46. údaje kontaktnej osoby v rozsahu meno, priezvisko, telefónne číslo a e-mailová adresa,
47. údaje v dokumentoch pripojených k žiadosti.
48. Do nastavenia limitu počtu zamestnancov a počtu miest
49. dátum platnosti od,
50. zdroj údajov,
51. limit počtu zamestnancov schválený na daný rozpočtový rok,
52. počet plánovaných miest,
53. určený počet štátnozamestnaneckých miest,
54. plánovaný počet iných miest podľa osobitného predpisu.
55. Do formuláru na pridanie nového služobného úradu
56. údaje podľa prvého bodu písm. a) až l),
57. sídlo služobného úradu,
58. právnu formu služobného úradu,
59. údaj, či sa pri služobnom úrade posudzuje povinnosť určovať absolventské miesta,
60. znenie poučenia o spracúvaní osobných údajov pre výberové konania, ak o to požiadal dotknutý služobný úrad,
61. znenie poučenia o spracúvaní osobných údajov pre vzdelávacie aktivity, ak o to požiadal dotknutý služobný úrad.
62. Do nastavenia platových tried pre služobné úrady
63. platovú triedu,
64. funkciu,
65. dátum platnosti,
66. dátum zrušenia,
67. údaj, či je možné nahradiť vyšší stupeň vzdelania odbornou praxou,
68. vzdelanie,
69. počet rokov odbornej praxe,
70. najnáročnejšie činnosti.
71. Do nastavenia platových taríf pre služobné úrady
72. dátum platnosti,
73. platovú tarifu pre zodpovedajúcu platovú triedu.
74. Pri zrušení služobného úradu
75. dátum zrušenia,
76. popis dôvodu zrušenia.
77. Do žiadosti o pridanie limitu počtu zamestnancov a počtu miest odosielanej v elektronickej podobe prostredníctvom interného portálu
78. názov služobného úradu, ktorému je žiadosť adresovaná,
79. termín pre služobný úrad,
80. predmet žiadosti,
81. údaje v dokumentoch pripojených k žiadosti.
82. Do formuláru na pridanie nového služobného úradu
83. údaje podľa prvého bodu písm. a) až c) a podľa pätnásteho bodu písm. b) a c),
84. dátum poslednej aktualizácie údajov podľa písmena a) z registra právnických osôb.

**Príloha č. 3**

**k vyhláške č. .../2023 Z. z.**

**ÚDAJE POSKYTOVANÉ DO MODULU OBSADZOVANIA MIEST**

**Register výberových konaní**

1. Do vyhlásenia výberového konania
2. druh výberového konania,
3. vymedzenie okruhu uchádzačov, pre ktorých sa vyhlasuje výberové konanie,
4. počet obsadzovaných miest,
5. kód miesta,
6. zaradenie miesta v organizačnej štruktúre,
7. názov nadriadeného organizačného útvaru,
8. obsadzované štátnozamestnanecké miesto vo funkcii,
9. odbor štátnej služby,
10. názov miesta,
11. osobitné označenie pozície štátneho zamestnanca,
12. údaj, či ide o miesto vedúceho zamestnanca,
13. označenie miesta vedúceho zamestnanca,
14. druh štátnej služby štátneho zamestnanca; v prípade dočasnej štátnej služby aj typ dočasnej štátnej služby,
15. kódové určenie a názvoslovné pomenovanie (SK ISCO),
16. najnáročnejšie činnosti,
17. bližšie určené najnáročnejšie činnosti,
18. doplňujúce informácie k činnostiam,
19. ponúkaný funkčný plat,
20. možné benefity,
21. pracovisko služobného úradu,
22. údaj, či sa preukazuje bezúhonnosť odpisom registra trestov,
23. kvalifikačné predpoklady a požiadavky podľa zákona,
24. údaj, či na obsadzovanom mieste môže štátnu službu vykonávať len občan Slovenskej republiky,
25. údaj, či sa vyžaduje oprávnenie na oboznamovanie sa s utajovanými skutočnosťami; v kladnom prípade aj stupeň utajenia,
26. požadované schopnosti a osobnostné vlastnosti,
27. požadované dokumenty vrátane informácie, či ide o povinne predkladaný dokument a či obsahuje osobné údaje,
28. sídlo služobného úradu,

ab) dátum vyhlásenia výberového konania,

ac) termín na prihlásenie do výberového konania,

ad) miesto na podanie listinnej žiadosti o zaradenie do výberového konania,

ae) predpokladaný termín uskutočnenia výberového konania,

af) predpokladané miesto uskutočnenia výberového konania,

ag) spôsob vykonania výberového konania,

ah) formy overenia, z ktorých bude pozostávať výberové konanie, osobitne pre písomnú časť výberového konania a osobitne pre ústnu časť výberového konania,

ai) doplňujúce informácie k formám overenia,

aj) iné údaje,

ak) znenie poučenia o spracúvaní osobných údajov,

al) údaje kontaktnej osoby v rozsahu meno, priezvisko, titul pred menom, titul za menom, telefónne číslo, e-mailová adresa a účel,

am) údaje v dokumentoch priložených k vyhláseniu výberového konania.

1. Do žiadosti o zaradenie do výberového konania podanej v elektronickej podobe prostredníctvom verejného portálu údaje uchádzača o štátnu službu, a to
2. identifikačné údaje v rozsahu meno, priezvisko, titul pred menom, titul za menom,
3. občianstvo,
4. typ identifikátora a identifikátor,
5. dátum narodenia,
6. pohlavie,
7. dátum skončenia prípravy na povolanie, ak ide o vonkajšie výberové konanie z absolventov podľa § 44,
8. najvyšší dosiahnutý stupeň vzdelania, ak ide o vonkajšie výberové konanie z absolventov podľa § 44,
9. kontaktné údaje v rozsahu telefónne číslo a e-mailová adresa,
10. korešpondenčná adresa,
11. podoba doručovania písomností,
12. údaje v dokumentoch priložených k žiadosti,
13. čestné vyhlásenie, že
	1. je bezúhonný,
	2. jeho štátnozamestnanecký pomer podľa zákona ku dňu prihlásenia sa do výberového konania trvá, ak ide o vnútorné výberové konanie,
	3. je v čase prihlásenia sa do výberového konania evidovaný v registri bývalých štátnych zamestnancov, ak ide o vnútorné výberové konanie,
	4. ovláda požadovaný cudzí jazyk na požadovanej úrovni.
14. Pri nastavení podpisu a kontaktnej osoby do pozvánok a rôznych typov oznámení
15. meno, priezvisko, titul a funkciu osoby, ktorá podpisuje pozvánky a rôzne typy oznámení,
16. údaje kontaktnej osoby v rozsahu meno, priezvisko, titul pred menom, titul za menom, telefónne číslo a e-mailová adresa.
17. Pri zaevidovaní listinnej žiadosti o zaradenie do výberového konania údaje uchádzača o štátnu službu, a to
18. dátum podania žiadosti,
19. identifikačné údaje v rozsahu menom, priezvisko, titul pred menom a titul za menom,
20. občianstvo,
21. typ identifikátora a identifikátor,
22. dátum narodenia,
23. pohlavie,
24. kontaktné údaje v rozsahu telefónne číslo a e-mailová adresa,
25. podoba doručovania písomností,
26. dátum skončenia prípravy na povolanie, ak ide o ak ide o vonkajšie výberové konanie z absolventov podľa § 44,
27. korešpondenčnú adresu,
28. čestné vyhlásenia podľa druhého bodu písm. m),
29. údaje v dokumentoch pripojených k žiadosti o zaradenie do výberového konania.
30. Pri úprave údajov uchádzača o štátnu službu v žiadosti o zaradenie do výberového konania podanej v elektronickej podobe
31. identifikátor,
32. dátum narodenia,
33. pohlavie,
34. občianstvo,
35. korešpondenčnú adresu,
36. podobu doručovania písomností,
37. kontaktné údaje v rozsahu telefónne číslo a e-mailová adresa,
38. dátum skončenia prípravy na povolanie, ide o vonkajšie výberové konanie z absolventov podľa § 44,
39. prílohy pripojené k žiadosti o zaradenie do výberového konania.
40. Pri nezaradení uchádzača do výberového konania
41. dôvod nezaradenia,
42. poznámku.
43. Pri administrácii pozvánok
44. termín a miesto uskutočnenia výberového konania,
45. formy overenia v písomnej časti výberového konania a ich poradie,
46. formy overenia v ústnej časti výberového konania a ich poradie,
47. iné údaje do pozvánky.
48. Pri vyhlásení zrušenia výberového konania
49. dôvod zrušenia,
50. poznámku.
51. Pri zaevidovaní vyhodnotenia výberového konania a vyhlásení výsledku výberového konania
52. údaj, ktorý uchádzač sa nezúčastnil výberového konania a ktorý uchádzač bol
	1. úspešný vybraný,
	2. ďalší úspešný v poradí,
	3. neúspešný,
53. údaje do oznámenia výsledku výberového konania v rozsahu termín na zaslanie žiadosti o prijatie na štátnozamestnanecké miesto a poznámka.
54. Pri zaevidovaní zmeny výsledku výberového konania údaje podľa deviateho bodu.
55. Pri zaevidovaní stavu obsadenosti štátnozamestnaneckého miesta
56. údaj, či uchádzač neobsadil štátnozamestnanecké miesto a dôvod,
57. údaj, či uchádzač skončil v skúšobnej dobe.
58. Pri zrušení štátnozamestnaneckého miesta po uskutočnení výberového konania
59. údaj, aký počet obsadzovaných štátnozamestnaneckých miest sa ruší, ak sa obsadzuje viac ako jedno štátnozamestnanecké miesto,
60. komu sa má doručovať oznámenie o vyhlásení zrušenia štátnozamestnaneckého miesta,
61. poznámka.

**Register žiadostí o prijatie**

1. Do žiadosti o prijatie podanej v elektronickej podobe prostredníctvom verejného portálu údaje občana, ktorý sa uchádza o prijatie do štátnej služby alebo štátneho zamestnanca, a to
2. názov služobného úradu, ktorému je adresovaná,
3. údaj, či bol vybraný na základe výberového konania; v kladom prípade aj identifikátor uchádzača v rámci výberového konania,
4. názov funkcie alebo miesta, ak nebol vybraný na základe výberového konania,
5. zaradenie miesta v organizačnej štruktúre, ak nebol vybraný na základe výberového konania,
6. identifikačné údaje v rozsahu meno, priezvisko, titul pred menom a titul za menom,
7. občianstvo,
8. typ identifikátora a identifikátor,
9. dátum narodenia,
10. pohlavie,
11. druh a číslo dokladu totožnosti,
12. kontaktné údaje v rozsahu telefónne číslo a e-mailová adresa,
13. adresa trvalého pobytu,
14. korešpondenčná adresa,
15. údaje potrebné k zabezpečeniu výpisu z registra trestov alebo odpisu registra trestov služobným úradom podľa osobitného predpisu,[[1]](#footnote-2))
16. údaje v dokumentoch pripojených k žiadosti.
17. Pri zaevidovaní alebo úprave žiadosti o prijatie
18. údaje podľa prvého bodu písm. b) až p),
19. spôsob a dátum podania žiadosti.

**Register žiadostí o overenie bezúhonnosti**

1. Do žiadosti o výpis z registra alebo do žiadosti o odpis registra trestov
2. typ žiadosti,
3. účel žiadosti,
4. spisovú značku,
5. poznámku,
6. základné osobné údaje občana Slovenskej republiky, a to
	1. identifikačné údaje v rozsahu meno, pôvodné meno, priezvisko, rodné priezvisko, pôvodné priezvisko, prezývka,
	2. rodné číslo,
	3. dátum narodenia,
	4. pohlavie,
	5. občianstvo,
	6. druh a číslo dokladu totožnosti,
7. mesto alebo obec narodenia,
8. okres narodenia,
9. štát narodenia,
10. adresa trvalého pobytu,
11. údaje o rodičoch
	1. meno, priezvisko a rodné priezvisko otca,
	2. meno, priezvisko a rodné priezvisko matky.

**Príloha č. 4**

**k vyhláške č. .../2023 Z. z.**

**ÚDAJE POSKYTOVANÉ DO**

**MODULU KVALIFIKOVANÝCH UCHÁDZAČOV**

**Register bývalých štátnych zamestnancov**

1. Do žiadosti o zaradenie do registra bývalých štátnych zamestnancov podávanej v elektronickej podobe prostredníctvom verejného portálu
2. názov služobného úradu, ktorému je adresovaná žiadosť,
3. kontaktné údaje v rozsahu telefónne číslo a e-mailová adresa.
4. Do žiadosti o zmenu údajov v registri bývalých štátnych zamestnancov podávanej v elektronickej podobe prostredníctvom verejného portálu
5. názov služobného úradu, ktorému je adresovaná žiadosť,
6. popis žiadanej zmeny v údajoch.
7. Do žiadosti o vyradenie z registra bývalých štátnych zamestnancov podávanej v elektronickej podobe prostredníctvom verejného portálu
8. názov služobného úradu, ktorému je adresovaná žiadosť,
9. dátum vyradenia.
10. Pri zaraďovaní bývalého štátneho zamestnanca do registra bývalých štátnych zamestnancov
11. údaje bývalého štátneho zamestnanca poskytnuté z modulu štátnych zamestnancov v rozsahu meno, priezvisko, titul pred menom a titul za menom, dátum, spôsob a dôvod skončenia jeho štátnozamestnaneckého pomeru, posledné služobné hodnotenie a dátum jeho vykonania,
12. dátum prijatia žiadosti o zaradenie do registra,
13. spôsob podania žiadosti,
14. dátum zaradenia do registra,
15. kontaktné údaje v rozsahu telefónne číslo a e-mailová adresa,
16. údaje v dokumentoch pripojených k žiadosti o zaradenie do registra.
17. Pri zmene údajov bývalého štátneho zamestnanca v registri bývalých štátnych zamestnancov údaje podľa štvrtého bodu písm. b) až f).
18. Pri vyraďovaní bývalého štátneho zamestnanca z registra
19. dátum prijatia žiadosti o vyradenie z registra,
20. spôsob podania žiadosti,
21. dátum vyradenia z registra.

**Register absolventov**

1. Do žiadosti o zaradenie do registra absolventov podávanej v elektronickej podobe prostredníctvom verejného portálu
2. údaje stiahnuté z používateľského účtu a osobného profilu absolventa podľa prílohy č. 1 tretieho bodu písm. a), c) a d); ak nie sú všetky údaje dostupné na stiahnutie, poskytne ich dotknutý absolvent,
3. vzdelanie v rozsahu najvyšší dosiahnutý stupeň vzdelania, posledný skončený stupeň vzdelania a dátum skončenia prípravy na povolanie,
4. čestné vyhlásenie, že je absolvent
5. spôsobilý na právne úkony v plnom rozsahu,
6. bezúhonný,
7. ovláda štátny jazyk.

**Príloha č. 5**

**k vyhláške č. .../2023 Z. z.**

**ÚDAJE POSKYTOVANÉ DO**

**MODULU ŠTÁTNYCH ZAMESTNANCOV**

1. Pri nastavení priamych individuálnych nákladov spojených s účasťou štátneho zamestnanca na kompetenčnom vzdelávaní
2. platnosť od,
3. prvý limit,
4. druhý limit,
5. tretí limit.
6. Údaje štátneho zamestnanca a bývalého štátneho zamestnanca
7. meno, priezvisko, titul pred menom, titul za menom,
8. služobné kontaktné údaje v rozsahu telefónne číslo, mobilné číslo a e-mailová adresa,
9. kód zamestnanca (osobné číslo),
10. typ identifikátora a identifikátor,
11. dátum narodenia,
12. dátum úmrtia,
13. pohlavie,
14. občianstvo,
15. údaj, či je zdravotne ťažko postihnutá osoba a percentuálna miera poklesu jeho schopnosti vykonávať zárobkovú činnosť,
16. adresa trvalého pobytu, prechodného pobytu alebo korešpondenčná adresa,
17. údaj o zdravotnej spôsobilosti podľa osobitného predpisu a kategorizácia prác z hľadiska zdravotného rizika,
18. pravidelné miesto výkonu štátnej služby na účely cestovných náhrad,
19. údaje o štátnozamestnaneckom pomere, a to
	1. spôsob obsadenia štátnozamestnaneckého miesta,
	2. upresnenie spôsobu obsadenia štátnozamestnaneckého miesta,
	3. založenie štátnozamestnaneckého pomeru,
	4. dátum vzniku štátnozamestnaneckého pomeru,
	5. dátum nástupu na služobný úrad,
	6. dĺžka týždenného služobného času,
	7. druh štátnej služby štátneho zamestnanca,
	8. typ dočasnej štátnej služby štátneho zamestnanca,
	9. zaradenie miesta štátneho zamestnanca v organizačnej štruktúre,
	10. štátnozamestnanecké miesto štátneho zamestnanca,
20. údaj, či je členom komisie; v kladnom prípade aj názov komisie,
21. údaj, či spĺňa osobitný kvalifikačný predpoklad viažuci sa na jeho štátnozamestnanecké miesto a popis daného osobitného kvalifikačného predpokladu,
22. schopnosti a osobnostné vlastnosti,
23. údaje o inom pracovnom úväzku v služobnom úrade v rozsahu forma úväzku, bližší popis iného úväzku a obdobie trvania daného úväzku,
24. história pôsobnosti na služobnom úrade, a to
	1. údaj o prijatí na miesto, trvalom preložení v tom istom služobnom úrade, do iného služobného úradu alebo z iného služobného úradu, údaj o dočasnom preložení na miesto v tom istom služobnom úrade, do iného služobného úradu alebo z iného služobného úradu,
	2. obdobie priradenia na miesto, trvalého preloženia v tom istom služobnom úrade alebo z iného služobného úradu alebo dočasného preloženia v tom istom služobnom úrade alebo z iného služobného úradu na miesto; v prípade dočasného preloženia v tom istom služobnom úrade aj údaj, či ide o dočasné preloženie so súhlasom alebo bez súhlasu štátneho zamestnanca,
	3. pri trvalom preložení do iného služobného úradu názov služobného úradu kam sa štátny zamestnanec trvale prekladá, popis dôvodu a dátum trvalého preloženia,
	4. pri dočasnom preložení do iného služobného úradu názov služobného úradu kam sa štátny zamestnanec dočasne prekladá, popis dôvodu a dátum dočasného preloženia,
	5. údaj o poverení vykonávaním funkcie vedúceho zamestnanca alebo o poverení zastupovaním vedúceho zamestnanca, obdobie poverenia, zaradenie miesta vedúceho zamestnanca v organizačnej štruktúre a dotknuté miesto vedúceho zamestnanca,
	6. údaj o služobnom voľne, jeho druhu a období čerpania služobného voľna,
	7. údaj, či je v evidenčnom stave a dátum zaradenia do evidenčného stavu; ak nie je v evidenčnom stave údaj o dôvode vyradenia z evidenčného stavu a dátum vyradenia z evidenčného stavu,
	8. údaj o vyradení zo štátnozamestnaneckého miesta a dátum vyradenia,
25. údaje o vzdelaní v rozsahu
	1. dosiahnuté vzdelanie, a to stupeň vzdelania, názov školy, fakulty, katedry alebo ústavu, študijný odbor, získaný titul, rok začatia štúdia a rok ukončenia štúdia,
	2. ostatné vzdelanie, a to názov školy alebo inštitúcie, získaný titul, rok začatia štúdia a rok ukončenia štúdia,
	3. údaj, že neovláda cudzí jazyk; ak áno, jeho názov, úroveň ovládania a údaj, či má certifikát,
	4. údaj, že neovláda počítačové aplikácie, technológie alebo software; ak ich ovláda ich názov a úroveň,
	5. typ vodičského oprávnenia, ak má vodičský preukaz,
26. údaje o vzdelávaní, vrátane vzdelávacích aktivít,
27. údaje o služobnej praxi, a to predchádzajúca služobná prax ku dňu nástupu na služobný úrad alebo ku dňu skončenia dočasného preloženia na inom služobnom úrade v počte rokov a dní a údaj o odpočte dní v zmysle § 128 ods. 1 zákona,
28. prax v štátnej službe, názov služobného úradu, obdobie trvania, funkcia alebo názov miesta a popis činností,
29. prax mimo štátnej služby, názov organizácie alebo spoločnosti, pozícia, pracovná oblasť a popis,
30. služobné hodnotenie v rozsahu
	1. názov služobného úradu,
	2. začlenenie miesta štátneho zamestnanca v organizačnej štruktúre,
	3. typ hodnotiteľa,
	4. druh služobného hodnotenia,
	5. obdobie služobného hodnotenia,
	6. body za jednotlivé hodnotené oblasti,
	7. návrhy na zlepšenie vykonávania štátnej služby,
	8. dátum služobného hodnotenia,
	9. údaj, či boli podané námietky proti služobnému hodnoteniu, ako boli vyhodnotené vrátane ich prípadného vyhodnotenia na vyššom stupni,
31. údaje o odmeňovaní v rozsahu
32. obdobie od,
33. typ funkčného platu,
34. dĺžka týždenného služobného času,
35. údaj, či je štátny zamestnanec platený z európskych finančných prostriedkov a podiel jeho platu z európskych finančných prostriedkov v percentách,
36. ak ide o funkčný plat podľa § 126 ods. 1 zákona údaj o platovej triede alebo funkcii, platovej tarife, či platí zvýšenie platovej tarify o 20 % podľa zákona, údaj o služobnej praxi v percentách a zložky funkčného platu podľa § 126
ods. 1 zákona a ich výška,
37. ak ide o osobný plat alebo mimoriadny plat, údaj o platovej triede alebo funkcii a výške osobného platu alebo výške mimoriadneho platu,
38. ak ide o plat vo výške platu poslanca Národnej Rady Slovenskej republiky, údaj o výške platu a výške paušálnych náhrad,
39. údaje o priznaných odmenách v rozsahu typ odmeny podľa zákona, jej výška a v akom kalendárnom mesiaci a roku bola priznaná,
40. údaje o nepravidelných zložkách platu,
41. pri plate podľa osobitného predpisu, obdobie od, názov osobitného predpisu ktorým sa upravuje a výška platu,
42. údaje o skončení alebo zániku štátnozamestnaneckého pomeru v rozsahu
	1. spôsob skončenia alebo zániku štátnozamestnaneckého pomeru,
	2. dátum skončenia alebo zániku štátnozamestnaneckého pomeru,
	3. pri skončení štátnozamestnaneckého pomeru dohodou, údaj, či bolo iniciované zo strany služobného úradu alebo štátneho zamestnanca,
	4. dôvod skončenia štátnozamestnaneckého pomeru dohodou, ak ide o skončenie štátnozamestnaneckého pomeru iniciované zo strany služobného úradu,
	5. pri skončení štátnozamestnaneckého pomeru výpoveďou, údaj, či bolo iniciované zo strany služobného úradu alebo štátneho zamestnanca,
	6. výpovedný dôvod, ak ide o skončenie štátnozamestnaneckého pomeru výpoveďou zo strany služobného úradu,
	7. údaj o okamžitom skončení štátnozamestnaneckého pomeru, či bolo iniciované zo strany služobného úradu alebo štátneho zamestnanca a jeho dôvod,
	8. údaj o skončení štátnozamestnaneckého pomeru v skúšobnej dobe a či bolo iniciované zo strany služobného úradu alebo štátneho zamestnanca,
	9. údaj o skončení štátnozamestnaneckého pomeru na základe zákona a jeho dôvod,
43. údaje o odstupnom, a to údaj, či bolo priznané, v akom násobku funkčného platu, výška sumy, údaj, či bolo vrátené; v kladnom prípade v akej výške a dôvod vrátenia,

ab) údaje a odchodnom, a to údaj, či nemá štátny zamestnanec nárok na odchodné, údaj, či bolo vyplatené alebo doplatené odchodné, v akom násobku funkčného platu, výška sumy,

ac) iné údaje štátneho zamestnanca a bývalého štátneho zamestnanca nevyhnutné na dosiahnutie účelu podľa zákona alebo osobitného predpisu v rámci rozsahu údajov ustanovených zákonom alebo osobitným predpisom.

1. Do žiadosti o zmenu údajov štátneho zamestnanca
2. názov služobného úradu, ktorý podáva žiadosť,
3. dôležitosť,
4. dátum a popis zmeny,
5. kontaktné údaje v rozsahu meno, priezvisko, telefónne číslo a e-mailová adresa,
6. údaje v dokumentoch pripojených k žiadosti.

**Príloha č. 6**

**k vyhláške č. .../2023 Z. z.**

**ÚDAJE POSKYTOVANÉ DO MODULU VZDELÁVANIA**

1. Pri pridávaní lektora
2. identifikátor lektora,
3. identifikačné údaje v rozsahu meno, priezvisko, titul pred menom a titul za menom,
4. kontaktné údaje v rozsahu telefónne číslo, mobilné číslo a e-mailová adresa,
5. doplňujúce údaje.
6. Údaje o vzdelávacej aktivite
7. názov vzdelávacej aktivity,
8. forma vzdelávania,
9. lektori s plný prístupom,
10. lektori s prístupom na čítanie,
11. jazyk vzdelávania,
12. druh kompetenčného vzdelávania,
13. cieľ vzdelávacej aktivity,
14. popis vzdelávacej aktivity,
15. obsah vzdelávacej aktivity,
16. cieľová skupina vzdelávacej aktivity,
17. spôsob vedenia vzdelávacej aktivity,
18. organizačný útvar poskytujúci vzdelávaciu aktivitu,
19. vzdelávacia aktivita sprístupnená pre služobný úrad,
20. nadriadený organizačný útvar,
21. rozsah (v hodinách),
22. počet účastníkov (minimálny a maximálny),
23. maximálny počet registrovaných účastníkov za služobný úrad.
24. Pri pridávaní termínu vzdelávacej aktivity
25. forma vzdelávania,
26. dátum a čas konania (od - do),
27. miesto konania,,
28. dátum a čas registrácie od
29. dátum a čas registrácie do,
30. program,
31. doplňujúce informácie,
32. študijné materiály,
33. prílohy.

**Príloha č. 7**

**k vyhláške č. .../2023 Z. z.**

**ÚDAJE POSKYTOVANÉ DO MODULU SLUŽOBNÝCH PREUKAZOV**

1. fotografia štátneho zamestnanca na služobný preukaz,
2. údaje štátneho zamestnanca stiahnuté z modulu štátnych zamestnancov v rozsahu meno, priezvisko, titul pred menom, titul za menom, kód zamestnanca (osobné číslo), funkcia alebo názov miesta, zaradenie miesta štátneho zamestnanca v organizačnej štruktúre, údaj, či ide o miesto vedúceho zamestnanca, dátum vzniku a skončenia štátnozamestnaneckého pomeru, mobilné číslo a e-mailová adresa,
3. základné údaje o služobnom preukaze v rozsahu druh preukazu, dátum jeho platnosti (od – do) a diskrétny údaj pre nahlásenie jeho straty alebo odcudzenia,
4. základné údaje o autentifikačnom certifikáte v rozsahu certifikačná autorita, dátum vydania a dátum exspirácie,
5. údaje bezkontaktného čipu v rozsahu dátum aktivácie a kód bezkontaktného čipu,
6. údaje o mandátnom certifikáte a mandáte,
7. údaje k deaktivovaniu mandátneho certifikátu,
8. typ identifikátora a identifikátor,
9. adresa trvalého pobytu štátneho zamestnanca,
10. číslo dokladu totožnosti štátneho zamestnanca, údaj o jeho vydavateľovi a dobe platnosti,
11. číslo sekundárneho dokladu štátneho zamestnanca, údaj o jeho vydavateľovi a dobe platnosti; sekundárnym dokladom môže byť cestovný pas, vodičský preukaz, zbrojný preukaz, služobný preukaz, preukaz poistenca alebo rodný list,
12. údaje obsiahnuté v prílohe na overenie mandátu,
13. iné údaje nevyhnutné na dosiahnutie účelu podľa zákona alebo osobitného predpisu v rámci rozsahu údajov ustanovených zákonom alebo osobitným predpisom.
1. ) § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov. [↑](#footnote-ref-2)